Είμαι ο πιο τυχερός άνθρωπος του κόσμου.
Ήμουν παρόν στο τελευταίο κρούσμα θανατηφόρας ευλογιάς, παγκοσμίως.
Βρίσκομουν στην Ινδία πέρυσι
και μπορεί να είδα τα τελευταία κρούσματα πολιομυελίτιδας παγκοσμίως.
Τίποτα δεν σε κάνει να νιώθεις περισσότερη
ευλογία και τιμή, από το να εργάζεσαι σε ένα τέτοιο πρόγραμμα,
και από το να γνωρίζεις ότι κάτι τόσο φρικτό έχει πλέον εκλείψει.
Θα σας πω λοιπόν...
(Χειροκρότημα)
Θα σας δείξω κάποιες άσχημες εικόνες.
Είναι δύσκολο να τις κοιτάτε, αλλά πρέπει να τις βλέπετε με αισιοδοξία,
γιατί η φρίκη από τις εικόνες αυτές,
θα εξισωθεί με την εμψυχωτική αρετή της γνώσης ότι η νόσος δεν υφίσταται πλέον.
Για αρχή όμως, θα σας πω δυο λόγια για το δικό μου ταξίδι.
Το παρελθόν μου δεν περιλαμβάνει ακριβώς την τυπική ιατρική εκπαίδευση
που μπορεί να περιμένετε.
Όταν ήμουν ειδικευόμενος στο Σαν Φρανσίσκο,
έμαθα για κάποιους ιθαγενείς Αμερικάνους που είχαν κάνει κατάληψη στο Αλκατράζ
και για μια ιθαγενή Αμερικανίδα που ήθελε να γεννήσει στο νησί,
αλλά κανένας γιατρός δεν ήθελε να πάει για να τη βοηθήσει στη γέννα.
Εγώ πήγα στο Αλκατράζ και έμεινα στο νησί αρκετές εβδομάδες.
Γέννησε, τη βοήθησα, έφυγα από το νησί,
επέστρεψα στο Σαν Φρανσίσκο
και όλοι οι δημοσιογράφοι ήθελαν να μου μιλήσουν,
καθώς οι τρεις εβδομάδες μου στο νησί με είχαν κάνει ειδικό στο Ινδιάνικο ζήτημα.
(Γέλια)
Εμφανίστηκα σε όλες τις τηλεοπτικές εκπομπές.
Κάποιοι με είδαν, μου τηλεφώνησαν και με ρώτησαν
αν θα ήθελα να παίξω σε μια ταινία τον νεαρό γιατρό
ενός γκρουπ αστέρων της μουσικής που ταξίδευαν με ένα λεωφορείο
από το Σαν Φρανσίσκο στην Αγγλία.
Και είπα, ναι, θα το έκανα,
οπότε έγινα ο γιατρός σε μια εντελώς άθλια ταινία,
που λεγόταν «Medicine Ball Caravan».
(Γέλια)
Ξέρετε τώρα, τη δεκαετία του 60,
ή ήσουν μέσα στο λεωφορείο ή δεν ήσουν, εγώ ήμουν μέσα.
Μαζί με την επί 37 χρόνια γυναίκα μου ανεβήκαμε στο λεωφορείο.
Με το λεωφορείο πήγαμε από το Σαν Φρανσίσκο στο Λονδίνο,
αλλάξαμε λεωφορείο στον Ατλαντικό.
Ύστερα, ανεβήκαμε σε δύο ακόμη λεωφορεία
και περάσαμε από την Τουρκία, το Ιράν και το Αφγανιστάν,
από το Κίμπερ Πας στο Πακιστάν, όπως θα έκανε κάθε νεαρός γιατρός.
Εδώ είμαστε στο Κίμπερ Πας και πίσω το λεωφορείο μας.
Δυσκολευτήκαμε να περάσουμε το Κίμπερ Πας.
Αλλά καταλήξαμε στην Ινδία.
Και μετά, όπως όλοι οι νέοι της γενιάς μας,
πήγαμε να ζήσουμε σε ένα μοναστήρι των Ιμαλαΐων.
(Γέλια)
Είναι σαν να παίρνεις ειδικότητα
για όσους σπουδάζετε ιατρική.
(Γέλια)
Και μελετούσαμε με έναν σοφό, έναν γκουρού ονόματι Καρόλι Μπάμπα,
που μου είπε να βγάλω το καφτάνι,
να φορέσω κουστούμι,
να πάω στα Ηνωμένα Έθνη ως διπλωμάτης
και να εργαστώ για τον Παγκόσμιο Οργανισμό Υγείας.
Και έκανε την εξωφρενική πρόβλεψη ότι η ευλογιά θα εξαλειφθεί
και ότι αυτό θα ήταν το δώρο του Θεού στην ανθρωπότητα,
για τη σκληρή δουλειά των αφοσιωμένων επιστημόνων.
Και η πρόβλεψη αυτή επαληθεύτηκε.
Αυτό το κοριτσάκι είναι η Ραχίμα Μπάνο
και ήταν το τελευταίο κρούσμα θανατηφόρας ευλογιάς παγκοσμίως.
Και αυτό είναι το πιστοποιητικό που υπέγραψε η παγκόσμια επιτροπή,
πιστοποιώντας την εκρίζωση της πρώτης νόσου στην ιστορία της ανθρωπότητας.
Το κλειδί της εξάλειψης της ευλογιάς ήταν η έγκαιρη διάγνωση κι η γρήγορη αντίδραση.
Θα σας ζητήσω να το επαναλάβετε: Έγκαιρη διάγνωση, γρήγορη αντίδραση.
Μπορείτε να το πείτε;
Κοινό: Έγκαιρη διάγνωση, γρήγορη αντίδραση.
Η ευλογιά ήταν η χειρότερη ασθένεια στην ιστορία.
Σκότωσε πιο πολλούς ανθρώπους από ό,τι όλοι οι πόλεμοι στην ιστορία.
Τον τελευταίο αιώνα, σκότωσε 500 εκατομμύρια ανθρώπους.
Διαβάσατε κιόλας για τον Λάρι Πέιτζ.
Κάποιος διαβάζει πολύ γρήγορα.
(Γέλια)
Τη χρονιά που ο Λάρι Πέιτζ και ο Σεργκέι Μπριν,
τους οποίους συμπαθώ και συμμερίζομαι,
τη χρονιά που γεννήθηκαν,
δύο εκατομμύρια άνθρωποι πέθαναν από ευλογιά.
Ανακηρύξαμε το 1980 τη χρονιά που εκριζώθηκε η ευλογιά.
Αυτή είναι η σημαντικότερη διαφάνεια δημόσιας υγείας που έχω δει,
[Μονάρχες θύματα της ευλογιάς] γιατί μας δείχνει
ότι ακόμα και αν είσαι πλούσιος και δυνατός,
βασιλιάς ή βασίλισσα του κόσμου,
δεν σε προστατεύει από την ευλογιά.
Αναμφισβήτητα μας αφορά όλους.
Αλλά το να βλέπεις την ευλογιά από την οπτική ενός μονάρχη
είναι λάθος.
Πρέπει να τη δείτε από την οπτική μιας μητέρας,
που βλέπει να παιδί της να αρρωσταίνει και δεν μπορεί να κάνει τίποτα.
Πρώτη μέρα, δεύτερη μέρα, τρίτη μέρα,
τέταρτη μέρα, πέμπτη μέρα, έκτη μέρα.
Ως μητέρα βλέπετε το παιδί σας
και την έκτη μέρα παρατηρείτε τις φλύκταινες να σκληραίνουν.
Έβδομη μέρα, φαίνονται οι συνήθεις ουλές ως επίπτωση της ευλογιάς.
Όγδοη μέρα.
Ο Αλ Γκορ είπε νωρίτερα
ότι η πιο φωτογραφημένη εικόνα,
η φωτογραφία με τις περισσότερες εκτυπώσεις
είναι αυτή της Γης.
Αλλά αυτό ίσχυε μέχρι το 1974, γιατί από εκείνη τη στιγμή,
αυτή είναι η φωτογραφία που εκτυπώθηκε περισσότερες φορές,
γιατί τυπώσαμε δύο δισεκατομμύρια αντίτυπα αυτής της φωτογραφίας
και τα μοιράσαμε χέρι με χέρι, από πόρτα σε πόρτα,
δείχνοντάς την στον κόσμο και ρωτώντας αν υπήρχε κρούσμα ευλογιάς στο σπίτι τους,
γιατί αυτό ήταν το σύστημα παρακολούθησής μας.
Δεν υπήρχε το Google, δεν είχαμε μηχανές αναζήτησης,
δεν είχαμε υπολογιστές.
Την ένατη μέρα, κοιτάτε τη φωτογραφία και τρομάζετε.
Εγώ κοιτάζω τη φωτογραφία και λέω, «Ευτυχώς»,
γιατί είναι σαφές ότι είναι ένα κοινό κρούσμα ευλογιάς
και ξέρω ότι αυτό το παιδί θα επιζήσει.
Και τη δέκατη τρίτη μέρα τα εξανθήματα έκαναν κακάδι και τα βλέφαρα πρήστηκαν,
αλλά γνωρίζετε ότι το παιδί δεν έχει άλλη, δευτερογενή λοίμωξη.
Και την εικοστή μέρα, θα ζήσει, αν και έχει σημαδευτεί για πάντα.
Υπάρχουν και άλλες μορφές ευλογιάς που δεν είναι σαν αυτή.
Αυτή είναι η μείζων ευλογιά,
η οποία δεν αφήνει ούτε ένα σημείο στο σώμα που να μπορείς να το ακουμπήσεις
και να μην είναι γεμάτο εξανθήματα.
Η επίπεδη ευλογιά, που σκότωσε το 100% όσων νόσησαν
και η αιμορραγική ευλογιά, η χειρότερη από όλες,
η οποία προτιμούσε τις έγκυες γυναίκες.
Μπορεί να μου πέθαναν και 50 γυναίκες.
Όλες είχαν αιμορραγική ευλογιά.
Δεν είχα δει καμία να πεθαίνει από αυτήν και να μην είναι έγκυος.
Το 1967, ο Παγκόσμιος Οργανισμός Υγείας ξεκίνησε ένα εξωφρενικό πρόγραμμα
εκρίζωσης μιας νόσου.
Εκείνη τη χρονιά, 34 χώρες επηρεάζονταν από την ευλογιά.
Μέχρι το 1970 μειώθηκαν στις 18 χώρες.
Το 1974 μειώθηκαν στις πέντε χώρες.
Όμως εκείνη τη χρονιά, η ευλογιά ξέσπασε σε όλη την Ινδία.
Και η Ινδία ήταν η τελευταία χώρα που χτύπησε η ευλογιά.
Το 1974, ο πληθυσμός της Ινδίας ήταν 600 εκατομμύρια.
Υπάρχουν 21 διαφορετικές γλωσσικές πολιτείες στην Ινδία.
Είναι σαν να λέμε 21 διαφορετικές χώρες.
Υπάρχουν 20 εκατομμύρια άνθρωποι στον δρόμο ανά πάσα στιγμή,
σε λεωφορεία και τρένα, πεζοί, 500.000 χωριά, 120 εκατομμύρια νοικοκυριά
και κανείς από αυτούς δεν ήθελε να αναφέρει
αν είχαν κρούσμα ευλογιάς στο σπίτι τους,
καθώς πίστευαν ότι η ευλογιά είναι επίσκεψη μιας θεότητας,
της Σίταλα Μάτα, της δροσερής μητέρας,
και θα ήταν σφάλμα να φέρουν ξένους
όσο η θεά ήταν μέσα στο σπίτι.
Δεν είχαν πρόθεση να μιλήσουν για την ευλογιά.
Και δεν είχαν μόνο στην Ινδία θεότητες της ευλογιάς.
Οι θεότητες της ευλογιάς ήταν συνηθισμένες σε όλο τον κόσμο.
Άρα το πώς εξαλείψαμε την ευλογιά...
Ο μαζικός εμβολιασμός δεν είχε νόημα.
Και όλους να τους εμβολιάζαμε στην Ινδία,
έναν χρόνο μετά θα γεννιόντουσαν 21 εκατομμύρια νέα μωρά,
που ήταν ο τότε πληθυσμός του Καναδά.
Δεν θα γινόταν τίποτα μόνο με τον εμβολιασμό.
Έπρεπε να εντοπίσουμε κάθε περιστατικό ευλογιάς παγκοσμίως,
ταυτόχρονα και να δημιουργήσουμε έναν κύκλο ανοσίας γύρω του.
Και αυτό ακριβώς κάναμε.
Μόνο στην Ινδία, εγώ με 150.000 φίλους πήγαμε από πόρτα σε πόρτα,
με την ίδια φωτογραφία,
σε κάθε ένα σπίτι στην Ινδία.
Πήγαμε σε πάνω από ένα δισεκατομμύριο σπίτια.
Και κατά τη διάρκεια, έμαθα κάτι πολύ σημαντικό.
Κάθε φορά που ψάχναμε από σπίτι σε σπίτι,
είχαμε μια κορύφωση του αριθμού των κρουσμάτων της ευλογιάς.
Όταν δεν ψάχναμε, είχαμε την ψευδαίσθηση ότι δεν υπήρχε καθόλου αρρώστια.
Όταν ψάχναμε, είχαμε την ψευδαίσθηση ότι υπήρχε περισσότερη αρρώστια.
Ήταν απαραίτητο ένα σύστημα παρακολούθησης,
γιατί αυτό που χρειαζόμασταν ήταν έγκαιρη διάγνωση, γρήγορη αντίδραση.
Και έτσι ψάξαμε και ψάξαμε
και βρήκαμε κάθε κρούσμα ευλογιάς στην Ινδία.
Δίναμε και αμοιβή. Αυξάναμε την αμοιβή.
Και συνεχίσαμε να αυξάνουμε την αμοιβή.
Κρατούσαμε σκορ και σημειώναμε κάθε σπίτι.
Και καθώς το κάναμε,
ο αριθμός των αναφερόμενων κρουσμάτων παγκοσμίως έπεσε στο μηδέν.
Και το 1980 απαλλάξαμε την υδρόγειο από την ευλογιά.
Ήταν η μεγαλύτερη καμπάνια στην ιστορία των Ηνωμένων Εθνών,
μέχρι τον πόλεμο του Ιράκ.
150.000 άνθρωποι από όλο τον κόσμο,
γιατροί διαφορετικών φυλών, θρησκείας, κουλτούρας και έθνους,
πάλεψαν δίπλα-δίπλα, σαν αδέρφια,
ο ένας με τον άλλον, όχι ο ένας εναντίον του άλλου,
με κοινό σκοπό να κάνουν τον κόσμο καλύτερο.
Όμως η ευλογιά ήταν η τέταρτη νόσος που έπρεπε να εκριζωθεί.
Τις άλλες τρεις φορές αποτύχαμε.
Εναντίον της ελονοσίας, του κίτρινου πυρετού και της τροπικής μόρωσης.
Σύντομα όμως, μπορεί να δούμε την εξάλειψη της πολιομυελίτιδας.
Αλλά το κλειδί της εξάλειψης της πολιομυελίτιδας
είναι η έγκαιρη διάγνωση, η γρήγορη αντίδραση.
Φέτος μπορεί να είναι η χρονιά εξάλειψης της πολιομυελίτιδας.
Που θα γίνει η δεύτερη νόσος στην ιστορία.
Και ο Ντέιβιντ Χέιμαν που παρακολουθεί τη διαδικτυακή μετάδοση,
Ντέιβιντ, συνέχισε. Είμαστε κοντά!
Μείνανε τέσσερις χώρες.
(Χειροκρότημα)
Νιώθω σαν τον Χανκ Άαρον.
Μπάρι Μποντς, όποτε θέλεις, μπες αλλαγή.
Ας διαγράψουμε μία ακόμη νόσο από τη λίστα των απαίσιων ανησυχητικών πραγμάτων.
Ήμουν τώρα στην Ινδία για το πρόγραμμα της πολιομυελίτιδας.
Το σύστημα παρακολούθησης πολιομυελίτιδας είναι τέσσερα εκατομμύρια άνθρωποι
που πηγαίνουν πόρτα-πόρτα.
Αυτό είναι το σύστημα παρακολούθησης.
Όμως χρειάζεται έγκαιρη διάγνωση, γρήγορη αντίδραση.
Το ίδιο και με την τύφλωση.
Το βασικό στοιχείο ανακάλυψης της τύφλωσης είναι οι επιδημιολογικές έρευνες
και η ανακάλυψη της αιτίας της τύφλωσης,
ώστε να έχετε τη σωστή αντίδραση.
Το ίδρυμα Σέβα ιδρύθηκε από ορισμένους συμμετέχοντες
του προγράμματος εκρίζωσης ευλογιάς,
που έχοντας ανέβει στην πιο ψηλή κορυφή,
έχοντας γευτεί το ελιξίριο της επιτυχίας από την εξάλειψη μιας νόσου,
θέλησαν να το ξανακάνουν.
Και εδώ και 27 χρόνια, σε 15 χώρες, το πρόγραμμα Σέβα,
χάρισε την όραση σε πάνω από δύο εκατομμύρια τυφλούς.
Το Σέβα ξεκίνησε γιατί θέλαμε να εφαρμόσουμε την εμπειρία
της παρακολούθησης και της επιδημιολογίας,
σε κάτι που κανείς άλλος δεν αντιμετώπιζε ως πρόβλημα δημόσιας υγείας.
Την τύφλωση, που μέχρι τώρα αντιμετωπιζόταν ως κλινική νόσος.
Το 1980, ο Στιβ Τζομπς μου έδωσε έναν υπολογιστή, τον Apple No 12
που είναι ακόμη στο Κατμαντού και ακόμη λειτουργεί.
Πρέπει να τον βγάλουμε σε πλειστηριασμό και τα χρήματα να δωθούν στο Σέβα.
Με αυτόν κάναμε την πρώτη υγειονομική έρευνα στο Νεπάλ
και την πρώτη πανεθνική έρευνα για την τύφλωση
και τα αποτελέσματα ήταν εντυπωσιακά.
Αντί να ανακαλύψουμε αυτό που πιστεύαμε ότι συνέβαινε,
δηλαδή ότι η τύφλωση προκαλείται κυρίως από γλαύκωμα και τράχωμα,
έκπληκτοι ανακαλύψαμε
ότι η τύφλωση προκαλείται από καταρράκτη.
Δεν μπορείς να θεραπεύσεις ή να αποτρέψεις κάτι αν αγνοείς την ύπαρξή του.
Στο πακέτο που σας δώσαμε, υπάρχει ένα DVD , «Απεριόριστο όραμα»,
για τον Δρ. Β και το Οφθαλμολογικό Νοσοκομείο Άραβιντ.
Ελπίζω να το δείτε.
Το Άραβιντ που ξεκίνησε ως πρότζεκ του Σέβα,
είναι σήμερα το μεγαλύτερο και καλύτερο οφθαλμολογικό νοσοκομείο.
Φέτος, αυτό το νοσοκομείο θα χαρίσει την όραση
σε πάνω από 300.000 ανθρώπους στο Ταμίλ Ναντού της Ινδίας.
(Χειροκρότημα)
Η γρίπη των πτηνών.
Είμαι σαν εκπρόσωπος φρικτών νόσων.
Αυτή μπορεί να είναι η χειρότερη.
Το βασικό στοιχείο της πρόληψης ή περιορισμού της γρίπης των πτηνών
είναι η έγκαιρη διάγνωση και η ραγδαία αντίδραση.
Δεν θα έχουμε εμβόλιο ή αρκετές προμήθειες σε αντιικό
για να πολεμήσουμε τη γρίπη των πτηνών αν ξεσπάσει στα επόμενα τρία χρόνια.
Ο Παγκόσμιος Οργανισμός Υγείας σταδιοποιεί την εξέλιξη της πανδημίας.
Τώρα βρισκόμαστε στη φάση τρία στο στάδιο προειδοποίησης πανδημίας,
με ελάχιστη μετάδοση από άνθρωπο σε άνθρωπο,
αλλά καθόλου συνεχόμενη μετάδοση, από άνθρωπο, σε άνθρωπο σε άνθρωπο.
Μόλις ο Παγκόσμιος Οργανισμός Υγείας δηλώσει ότι είμαστε στη φάση τέσσερα,
δεν θα είναι σαν τον τυφώνα Κατρίνα.
Ο κόσμος όπως τον ξέρουμε, θα σταματήσει.
Δεν θα γίνονται πτήσεις.
Θα έμπαινες σε αεροσκάφος με 250 αγνώστους
που βήχουν και φταρνίζονται
όταν ξέρεις ότι κάποιοι από αυτούς ίσως έχουν μια νόσο που μπορεί να σε σκοτώσει,
για την οποία δεν υπάρχουν αντιικά ή εμβόλια;
Έκανα μια μελέτη τον Οκτώβρη με τους κορυφαίους επιδημιολόγους.
Τους ρώτησα, αυτοί είναι ειδικοί στη γρίπη
και τους ρώτησα αυτά που όλοι θέλουμε να ρωτήσουμε.
Πόσο πιθανό είναι να προκληθεί πανδημία;
Αν συμβεί, πόσο άσχημα θα είναι τα πράγματα;
Το 15% πιστεύει ότι θα υπάρξει πανδημία τα επόμενα τρία χρόνια.
Αλλά το ακόμα χειρότερο είναι ότι
το 90% πιστεύει ότι θα υπάρξει πανδημία
στα χρόνια των παιδιών και των εγγονιών σας.
Και πιστεύουν ότι αν γινόταν πανδημία,
ένα δισεκατομμύριο άνθρωποι θα νοσούσαν.
Κοντά στα 165 εκατομμύρια θα πέθαιναν.
Θα υπήρχε παγκόσμια οικονομική ύφεση και κρίση
καθώς το ελάχιστο αποθεματικό μας
και η σφιχτή ελαστική ζώνη παγκοσμιοποίησης έσπαγε,
και το κόστος στην οικονομία μας από ένα έως τρία τρισεκατομμύρια δολάρια
θα ήταν για όλους χειρότερο από τον θάνατο 100 εκατομμυρίων
γιατί ακόμη περισσότεροι θα έχαναν τις δουλειές τους
και την υγειονομική τους κάλυψη
και οι συνέπειες θα ήταν ασύλληπτες.
Και θα χειροτερέψει καθώς αυξάνονται οι ταξιδιωτικές μετακινήσεις.
Επιτρέψτε μου να σας δείξω την προσομοίωση μιας πανδημίας.
Ώστε να γνωρίζουμε για τι πράγμα μιλάμε.
Ας υποθέσουμε ότι το πρώτο κρούσμα εμφανίζεται στη Νότια Ασία.
Αρχικά, μεταδίδεται αργά.
Εμφανίζεται σε δύο, τρεις ξεχωριστές περιοχές.
Κατόπιν θα υπάρξει δευτερογενής έξαρση και η ασθένεια θα εξαπλωθεί
σε όλες τις χώρες τόσο γρήγορα που δεν θα ξέρετε από πού σας ήρθε.
Σε τρεις εβδομάδες θα είναι παντού.
Αν είχαμε ένα κουμπί επανόρθωσης θα απομονώναμε τον ιό
και θα τον αρπάζαμε στην αρχή του- αν τον βρίσκαμε εγκαίρως,
και αν είχαμε έγκαιρη διάγνωση και γρήγορη αντίδραση
και μπορούσαμε να φυλακίσουμε όλους τους ιούς
μόνο έτσι θα μπορούσαμε να αντιμετωπίσουμε μια πανδημία.
Και επιτρέψτε μου να σας δείξω γιατί.
Λέμε ένα αστείο.
Αυτή είναι μια επιδημική καμπύλη.
Στην ιατρική το μαθαίνουν όλοι αυτό.
Το αστείο όμως είναι,
ότι οι επιδημιολόγοι θέλουν από εδώ
να καβαλήσουν τη δόξα στον κατήφορο της καμπύλης
(Γέλια)
Όμως συνήθως δεν συμβαίνει αυτό.
Συνήθως ξεκινάς από εδώ.
Το επιθυμητό είναι από εδώ να σταματήσουμε την επιδημία.
Δεν το πετυχαίνουμε πάντα.
Υπάρχει όμως ένας οργανισμός που βρήκε τον τρόπο
να γνωρίζει πότε ξεσπάει το πρώτο κρούσμα,
Το GPHIN.
Είναι το Δίκτυο Ενημέρωσης Παγκόσμιου Οργανισμού Υγείας.
Και η προσομοίωση που σας έδειξα,
που νομίζατε ότι είναι για τη γρίπη των πτηνών, ήταν για τον SARS.
Και η πανδημία του SARS δεν έλαβε χώρα.
Και δεν έλαβε χώρα
γιατί το GPHIN βρήκε την εκκολαπτόμενη πανδημία του SARS
τρεις μήνες πριν το ανακοινώσει ο ΠΟΥ
και χάρη σε αυτό, μπορέσαμε να σταματήσουμε την πανδημία SARS.
Και νομίζω ότι οφείλουμε μεγάλο χρέος ευγνωμοσύνης
στο GPHIN και στον Ρον Σεντ Τζον,
ο οποίος ελπίζω να είναι στο ακροατήριο κάπου -- εκεί πέρα --
ο οποίος είναι ο ιδρυτής του GPHIN.
(Χειροκρότημα)
Γεια σου Ρον!
(Χειροκρότημα)
Kαι το TED έχει φέρει τον Ρον εδώ από την Οτάβα, όπου βρίσκεται το GPHIN,
γιατί όχι μόνο το GPHIN βρήκε τον SARS νωρίς,
αλλά μπορεί να είδατε την προηγούμενη εβδομάδα
ότι το Ιράν ανακοίνωσε ότι είχαν τη γρίπη των πτηνών στο Ιράν,
αλλά το GPHIN βρήκε τη γρίπη των πτηνών στο Ιράν όχι στις 14 Φεβρουαρίου --
αλλά τον προηγούμενο Σεπτέμβρη.
Χρειαζόμαστε ένα σύστημα έγκαιρης προειδοποίησης
για να μας προστατεύσει από αυτά που είναι ο χειρότερος εφιάλτης της ανθρωπότητας.
Κι έτσι η TED επιθυμία μου βασίζεται στον κοινό παρανομαστή αυτών των εμπειριών.
Ευλογιά -- έγκαιρος εντοπισμός, γρήγορη ανταπόκριση.
Τύφλωση, πολιομυελίτιδα -- έγκαιρος εντοπισμός, γρήγορη ανταπόκριση.
Πανδημική γρίπη των πτηνών -- έγκαιρος εντοπισμός, γρήγορη ανταπόκριση.
Είναι μια λητανεία.
Είναι τόσο εμφανές ότι ο μόνος τρόπος να διαχειριστούμε αυτές τις νέες αρρώστιες
είναι να τις βρίσκουμε νωρίς και να τις σκοτώνουμε πριν εξαπλωθούν.
Έτσι, η TED επιθυμία μου είναι για εσάς να βοηθήσετε να χτίσουμε ένα διεθνές σύστημα
ένα σύστημα έγκαιρης προειδοποίησης --
για να μας προστατεύσεις από τους χειρότερους εφιάλτες της ανθρωπότητας.
Και σκεφτόμουν να το ονομάσω «Έγκαιρος Εντοπισμός»,
θα έπρεπε πραγματικά να λέγεται...
«Πλήρης Έγκαιρος Εντοπισμός» [Total Early Detection -TED]
(Γέλια)
Τι;
(Χειροκρότημα)
Τι;
(Χειροκρότημα)
Σοβαρά τώρα,
επειδή αυτή η ιδέα γεννήθηκε σε TED
θα ήθελα να γίνει κληρονομιά του TED, και να το αποκαλέσω
«Διεθνές Σύστημα για Πλήρης Έγκαιρο Εντοπισμό»
[INSTEDD]
Και το INSTEDD θα γίνει το μάντρα μας.
Έτσι αντί για κρυμμένη πανδημία της γρίπης των πτηνών,
τη βρίσκουμε και την περιορίζουμε άμεσα.
Αντί για έναν καινοτόμο ιό που προκλήθηκε από βιο-τρομοκρατία ή βιο-λάθος,
ή μετάλλαξη ή μετακίνηση, τον βρίσκουμε και τον περιορίζουμε.
Αντί για βιομηχανικά ατυχήματα όπως πετρελαιοκηλίδες
ή την καταστροφή στην Μπόπαλ,
τα βρίσκουμε και ανταποκρινόμαστε σε αυτά.
Αντί για λοιμό, κρυμμένο μέχρι να είναι πολύ αργά,
τον εντοπίζουμε και ανταποκρινόμαστε.
Και αντί για ένα σύστημα που ανήκει σε μια κυβέρνηση
και είναι κρυμμένο στο εσωτερικό μιας κυβέρνησης,
ας χτίσουμε ένα έγκαιρο σύστημα εντοπισμού
που θα είναι ελεύθερα ευρέως διαθέσιμο στον κόσμο και στη γλώσσα τους.
Ας το κάνουμε διάφανο, μη κυβερνητικό,
να μην ανήκει σε καμμία χώρα ή εταιρεία,
να φιλοξενείται σε μια ουδέτερη χώρα, με εφεδρικό σύστημα
σε μια διαφορετική ζώνη ώρας και μια διαφορετική ήπειρο.
Και ας το χτίσουμε στο GPHIN.
Ας ξεκινήσουμε με το GPHIN.
Ας αυξήσουμε τις ιστοσελίδες που ανιχνεύουν
από 20.000 σε 20 εκατομμύρια.
Ας αυξήσουμε τις γλώσσες που ανιχνεύουν
από επτά σε 70, ή περισσότερες.
Ας φτιάξουμε εξερχόμενα μηνύματα επιβεβαίωσης,
χρησιμοποιώντας μηνύματα κειμένου ή SMS ή στιγμιαία μηνύματα
για να βρούμε από ανθρώπους που είναι εντός 100 μέτρων
της φήμης που ακούς,
αν είναι, στην πραγματικότητα, έγκυρη.
Και ας προσθέσουμε δορυφορική επιβεβαίωση.
Και θα προσθέσουμε τα καταπληκτικά γραφικά του Gapminder στη διεπαφή του χρήστη.
Και θα το αναπτύξουμε ως μια ηθική δύναμη στον κόσμο,
εντοπίζοντας αυτά τα τρομερά πράγματα
πριν οποιοσδήποτε άλλος μάθει για αυτά
και στέλνοντας την ανταπόκριση μας σε αυτά
ώστε του χρόνου, αντί να συναντιόμαστε εδώ,
θρηνώντας πόσα πολλά άσχημα πράγματα υπάρχουν στον κόσμο,
θα έχουμε συγκροτηθεί μαζί,
χρησιμοποιώντας τις μοναδικές ικανότητες και τη μαγεία αυτής της κοινότητας,
και θα είμαστε περήφανοι ότι έχουμε κάνει ό,τι είναι δυνατόν
για να σταματήσουμε πανδημίες, άλλες καταστροφές
και να αλλάξουμε τον κόσμο, ξεκινώντας ακριβώς αυτή τη στιγμή.
(Χειροκρότημα)
Κρις Άντερσον: Μια καταπληκτική παρουσίαση.
Αρχικά, για να καταλάβουν όλοι:
λες ότι δημιουργώντας προγράμματα ανίχνευσης ιστού,
αναζητώντας μοτίβα στο διαδίκτυο,
μπορούν να εντοπίσουν κάτι ύποπτο
πριν τον ΠΟΥ, πριν το δει οποιοσδήποτε άλλος;
Δώσε ένα παράδειγμα πώς αυτό μπορεί να γίνει πραγματικότητα.
Λάρι Μπρίλιαντ: Δεν τρελαίνεσαι με την παραβίαση πνευματικών δικαιωμάτων;
ΚΑ: Όχι. Το λατρεύω.
(Γέλια)
ΛΜ: Τότε, ως προς τον Ρον Σεντ Τζον --
Ελπίζω να πάτε να τον συναντήσετε στο δείπνο μετά και να συζητήσετε μαζί του.
Όταν ξεκίνησε το GPHIN --
Το 1997, υπήρχε ένα ξέσπασμα της γρίπης των πτηνών -- Η5Ν1
Ήταν στο Χονγκ Κονγκ.
Και ένας αξιόλογος γιατρός στο Χονγκ Κονγκ ανταποκρίθηκε αμέσως,
σφάζοντας 1,5 εκατομμύρια κοτόπουλα και πουλιά,
και σταμάτησε το ξέσπασμα στις αρχές του.
Έγκαιρος εντοπισμός, γρήγορη ανταπόκριση.
Μετά περάσαν κάποια χρόνια,
και υπήρχαν πολλές φήμες για τη γρίπη των πτηνών.
Ο Ρον και η ομάδα του στην Οτάβα ξεκίνησαν να ανιχνεύουν το διαδίκτυο,
ανιχνεύοντας μόνο 20.000 διαφορετικές ιστοσελίδες, κυρίως περιοδικά
και διάβασαν και άκουσαν μια ανησυχία,
για πολλά παιδιά που είχαν υψηλό πυρετό και συμπτώματα γρίπης πτηνών.
Το ανέφεραν στον ΠΟΥ.
Ο ΠΟΥ άργησε λίγο να δράσει,
γιατί ο ΠΟΥ λαμβάνει αναφορές από μια κυβέρνηση,
γιατί είναι τα Ηνωμένα Έθνη.
Αλλά μπόρεσαν να υποδείξουν στον ΠΟΥ και να τους ενημερώσουν
ότι υπήρχε μια ανησυχητική και αδικαιολόγητη ομάδα αρρωστιών
που έμοιαζαν σαν τη γρίπη των πτηνών.
Αυτό προέκυψε να είναι το SARS.
Έτσι ο κόσμος έμαθε για το SARS.
Και για αυτό, μπορέσαμε να σταματήσουμε το SARS.
Τώρα, αυτό που είναι πολύ σημαντικό είναι ότι πριν το GPHIN,
100 τις εκατό όλων των παγκόσμιων αναφορών για άσχημα πράγματα --
είτε μιλάτε για λοιμό
ή μιλάτε για γρίπη των πτηνών ή μιλάτε για τον Έμπολα --
100 τις εκατό αυτών των αναφορών προέρχονταν από έθνη.
Τη στιγμή που αυτοί οι άνθρωποι στην Οτάβα --
με έναν προϋπολογισμό των 800.000 δολάρια τον χρόνο -- έπιασαν δουλειά,
75 τις εκατό όλων αναφορών στον κόσμο προήλθαν από τον GPHIN,
25 τις εκατό των παγκόσμιων αναφορών
προήλθαν από τα υπόλοιπα 180 έθνη.
Τώρα, αυτό που είναι πραγματικά ενδιαφέρον:
αφού δουλεύαν για κάμποσα χρόνια,
τι νομίζετε συνέβη σε αυτά τα έθνη;
Ένιωσαν αρκετά ανόητα.
Έτσι άρχισαν να στέλνουν τις αναφορές τους νωρίτερα.
Και τώρα, το ποσοστό των αναφορών τους έπεσε στο 50 τις εκατό
γιατί άλλα έθνη είχαν αρχίσει να αναφέρουν.
Επομένως, μπορείς να βρεις νόσους νωρίτερα ανιχνεύοντας το διαδίκτυο;
Φυσικά και μπορείς.
Μπορείς να το βρεις νωρίτερα και απ' ό,τι κάνει το GPHIN τώρα;
Φυσικά και μπορείς.
Είδατε ότι βρήκαν το SARS χρησιμοποιώντας
το κινέζικο πρόγραμμα ανίχνευσης διαδικτύου
έξι ολόκληρες εβδομάδες πριν το βρουν χρησιμοποιώντας το αγγλικό τους πρόγραμμα.
Βέβαια, ανιχνεύουν μόνο σε επτά γλώσσες.
Αυτοί οι κακοί ιοί πραγματικά δεν έχουν καμμιά πρόθεση
να εμφανιστούν πρώτα στα Αγγλικά ή Ισπανικά ή Γαλλικά.
(Γέλια)
Επομένως ναι. Θέλω να πάρω το GPHIN, θέλω να φτιάξω πάνω σε αυτό.
Θέλω να προσθέσω όσες γλώσσες του κόσμου μπορούμε.
Θέλω να το κάνω ανοιχτό σε όλους,
ώστε ο υπάλληλος υγείας στο Ναϊρόμπι ή στην Πάτνα, Μπιχάρ
να έχουν τόση πρόσβαση όση έχουν οι τύποι στην Οτάβα ή στο ΚΕΕΛΠΝΟ.
Και θέλω να το κάνω μέρος της κουλτούρας μας
ώστε να υπάρχει μια κοινότητα ανθρώπων που έχουν τον νου τους
για τους χειρότερους εφιάλτες της ανθρωπότητας,
και που είναι προσβάσιμη σε όλους.